[{"text_idx": "#000004", "text": "Gareth Bale to be given special send off before Wales v Latvia kick-off"}, {"text_idx": "#000007", "text": "Powys roads winter service review agreed by cabinet"}, {"text_idx": "#000011", "text": "MISH RHAGFYR 1968 wedd hi. Finne newydd dreulio fy nhymor cyntaf yn y brifysgol yn Aberystwyth. Fel nifer o\u2019m cyfoedion roeddwn yn awyddus i roi tro am yr athrawon fu yn fy nysgu yn Ysgol y Preseli yn ogystal a\u0302\u2019m ffrindie o blith y disgyblion. I mewn a\u0302 fi rhyw ganol prynhawn yn gwisgo ji\u0302ns a rhyw grys ffasiynol yn o\u0302l pob tebyg a thamed o whisgers ar fy nghern. Pwy ddaeth ar hyd y coridor tuag ataf ond neb llai na\u2019r prifathro, James Nicholas. Rhaid cydnabod bod y coridor yn lled dywyll ar y gore."}, {"text_idx": "#000012", "text": "Dyma fi \u2019n meddwl nawr y bydde Ja\u0302ms yn siwr o ofyn i mi shwt oeddwn i\u2019n setlo lawr, beth oeddwn i\u2019n ei astudio, pwy oedd fy narlithwyr, pa feirdd oedd yn mynd a\u0302\u2019m bryd, oeddwn i\u2019n ymwneud a\u0302 gwleidyddiaeth, oeddwn i\u2019n aelod o gymdeithas Y Geltaidd a Thaliesin a chant a mil o gwestiyne eraill. Wedi\u2019r cyfan roedd y gw\u0302r o Dyddewi\u2019n gyn-fyfyriwr ei hun ac wedi ennill gradd dosbarth cyntaf mewn Mathemateg yn y coleg ger y lli. Gwibiai hyn oll trwy fy meddwl. Esum i damed o banig. Credwn y bydde yn fy nhywys i\u2019w stafell. Doeddwn i ddim yn anghyfarwydd a\u0302 honno. Teimlwn fy ngheg yn mynd yn sych. Beth fedrwn i ei ddweud i greu argraff fy mod yn fyfyriwr cydwybodol? Thale hi ddim i fi so\u0302n am y sbri a\u2019r rhialtwch yn y Llew Du a\u2019r Marine a\u2019r Skinners."}, {"text_idx": "#000014", "text": "Daeth y stori honno i gof wrth wrando ar grwt hynaf Parc Nest, y cyn-archdderwydd Jim, yn traddodi darlith gyntaf Gw\u0302yl Ja\u0302ms yn Nhyddewi yn ddiweddar. Traethodd ynte straeon cyffelyb am hynodrwydd Ja\u0302ms o\u2019i brofi ad ei hun ac o brofi ad eraill. Daeth i\u2019r casgliad fod yna ddoethineb yn ei ymddygiad ecsentrig. A gwir bo hynny. Fel Jim roedd Ja\u0302ms yn gyn-Archdderwydd hefyd. Clywsom fod gan Ja\u0302ms ddiddordeb ysol ym marddoniaeth T. S. Eliot a cherfl unwaith Henry Moore a\u2019i fod yn gyfaill mynwesol i Waldo Williams. Dywedwyd wrthym fod ei gyfrol, \u2018Cerddi\u2019r Llanw\u2019, yn hynod am ei bod yn gyforiog o gerddi serch i\u2019w wraig, Hazel, tra bydde\u2019r rhelyw o feirdd yn cyfyngu eu cerddi serch yn eu cyfrole i un neu ddwy."}, {"text_idx": "#000015", "text": "Pan oedd yn athro ifanc yn Y Bala fe\u2019i hyfforddwyd yn nyrys faterion y gynghanedd gan y rheithor Euros Bowen. Clywsom hefyd iddo fod yng nghanol aml i ymrafael i gynnal Cymreictod Ysgol y Preseli. Cofi af inne am gais un rhiant am i\u2019w fab gael ei esgusodi o wersi Cymraeg ar y sail na fydde gwybodaeth o\u2019r iaith o unrhyw fudd iddo yn ardal Glandw\u0302r a thu hwnt. Bu llythyru brwd ac amrwd yn y wasg. Ni ddywedodd Ja\u0302ms ddim yn gyhoeddus. Daliodd ei dir. Delai Jimmy i\u2019r ysgol bob dydd a\u0302\u2019i ddillad yn hade gwair i gyd. Gwna\u0302i ddiwrnod o waith cyn brecwast."}, {"text_idx": "#000016", "text": "Cafodd ei ddal yn gyrru tractor ar y ffordd o dan oedran wrth fynd mas a\u0302\u2019r tshyrns. Yn o\u0302l yr adroddiad llys roedd ei dad yn dal yn ei wely pan aeth y plisman i\u2019r clos i chwilio amdano. Ni esgusodwyd neb rhag derbyn gwersi Cymraeg yn Ysgol y Preseli. Erbyn heddiw mae dros fi l o blant yn mynychu\u2019r ysgol ac yn derbyn y rhan fwyaf o\u2019u gwersi trwy gyfrwng y Gymraeg nid dim ond y wers Gymraeg yn unig. O edrych no\u0302l ac wrth i T. James Jones ein hatgoffa mai yn Eisteddfod Genedlaethol y Ffl int 1969 yr enillodd Ja\u0302ms Niclas y Gadair, wedi\u2019i symbylu gan gerfl un o\u2019r fam feichiog, mae\u2019n rhaid mai gwewyr y creu oedd yn ei dywys pan na wnaeth fy adnabod ar goridor Ysgol y Preseli. Am hynny dwi\u2019n madde iddo!"}, {"text_idx": "#000018", "text": "Welsh Government warned over its plans to scrap \u201cvital\u201d financial support service"}, {"text_idx": "#000019", "text": "UK Coastguard issues safety plea"}, {"text_idx": "#000022", "text": "This website and associated newspapers adhere to the Independent Press Standards Organisation\u2019s Editors\u2019 Code of Practice. If you have a complaint about the editorial content which relates to inaccuracy or intrusion, then please contact the editor here. If you are dissatisfied with the response provided you can contact IPSO here"}, {"text_idx": "#000023", "text": "Fact Checking Policy and Regulation"}, {"text_idx": "#000024", "text": "Companies supercharged with \u00a3277m in government and private investment"}]